توماس وودرو ويلسون Thomas Woodrow Wilson (28 ديسمبر 1856 - 3 فبراير 1924)، الرئيس التمانية وعشرين لامريكا من 4 مارس 1913 لحد 4 مارس 1921. الرئيس ويلسون بيعتبر أكتر مثقف و متعلم من بين كل رؤسا امريكا ، و كان زعيم الحركه التقدميه Progressive Movement ، و كان من اكبر انصار الديموقراطيه فى العالم ، و هو الرئيس الامريكى الوحيد اللى حصل على شهادة الدكتوريه و اخدها فى التاريخ و العلوم السياسيه من جامعة جونس هوبكينز Johns Hopkins University و اترأس جامعة برينستون Princeton University من سنة 1902 لسنة 1924. الرئيس ويلسون كمان هو صاحب فكرة تأسيس عصبة الأمم و صاحب المبادئ او النقط الأربعتشار اللى من ضمنها حق الشعوب فى الاستقلال و تحديد مصيرها بنفسها و هى نقط قدمها فى مؤتمر الصلح فى فرنسا سنة 1919 بعد الحرب العالميه الأولى و كان اول رئيس أمريكى يسافر بره امريكا و هو رئيس ، و اتكرم بجايزة نوبل للسلام سنة 1919.